  Туспуктэм: vk.com (Андрей Иванов) Майя Бывальцева Дэбес ёрос лыдӟетъюртлы Удмуртиысь калык кылбурчилэсь Степан Широбоковлэсь нимзэ сётӥзы. Со сярысь 2-тӥ инвожое Дэбес ёрослэн тӧроез Андрей Иванов «ВКонтакте» мерлыко вотэсысь бамаз ивортӥз. « Степан Павловичлэсь нимзэ лыдӟиськоннилы юнме ӧз сётэ. Библиоткаын ужасьёс трос аръёс ӵоже ини кылбурчилэсь творествозэ утён но вӧлмытон ласянь бадӟым уж нуо. Пусйымон, Степан Широбоковлэсь нимзэ лыдӟиськоннилы сётон удмурт кылбуретысь классиклэн вордскемез дырысен 100 ар тырмон аре ортчиз » Андрей Иванов, Дэбес ёрослэн тӧроез Ужрадэ кылбурчилэн нунокез Татьяна Никитина пыриськиз. Со тодмо песятаез сярысь вераз но лыдӟиськоннилы кылбурчилэсь арбериоссэ, асгожтӥськемъёсыныз книгаосты, журналъёсысь но газетъёсысь вандыса кельтэм ивортонъёсты сётӥз. Андрей Иванов пусйиз, Степан Широбовлэсь нимзэ Дэбесысь одӥгез ульча нуллэ, нош политехникумлэн юртэз азьын кылбурчилы сӥзем стела пуктэмын. Тодэ вайытом, туэ нырысьсэ Дэбес ёрос лыдӟетъюртын «Лыдӟиськом Степан Широбоковез» («Читаем Степана Широбокова») вожвылъяськон ортчытӥзы, ноош Степан Широбоков нимо «Дэбес уӵы» ёрос литература премиез сётон сяме пыриз ни. Тегъёс: Удмуртия лыдӟиськонни Дэбес тодынвозён гожъясьёс  